b'\n_START_ARTICLE_\nGrb Ob\xc4\x8dine Razkri\xc5\xbeje\n_START_PARAGRAPH_\nGrb ob\xc4\x8dine Razkri\xc5\xbeje je upodobljen na \xc5\xa1\xc4\x8ditu poznogotskega stila, sanitske oblike. \xc5\xa0\xc4\x8dit je deljen v talni trn in ima belo, modro in rde\xc4\x8de barvno polje. V belem polju je upodobljen zeleni trohrib, izpod katerega pada v \xc5\xa1estih modrih pramenih izvirajo\xc4\x8da voda, v odprte dlani v dnu polja. V modrem polju stoji \xc4\x8delno upodobljena razkri\xc5\xa1ka cerkev v srebrni barvi. Cerkev ima po en pilaster na desni in levi strani \xc4\x8delnega zidu ter pre\xc4\x8dno dvojno emporo v vi\xc5\xa1ini strehe. Zvonik je postavljen sredi\xc5\xa1\xc4\x8dno in je z dvojnimi delitvami nanizan v tri nadstropja; v pritli\xc4\x8dju ima polkro\xc5\xbena zlata vrata, v vsakem nadstropju pa po eno, zgoraj polkro\xc5\xbeno zaklju\xc4\x8deno zlato lino. Cerkev pokriva rde\xc4\x8da koni\xc4\x8dasta streha z zlato kroglo in srebrnim kri\xc5\xbeem na njeni konici. V spodnjem, rde\xc4\x8dem polju, je upodobljen bel latinski kri\xc5\xbe._NEWLINE_Zlati trak, ki ga nosi \xc5\xa1\xc4\x8dit ob svojih zunanjih robovih, lahko slu\xc5\xbei le kot grbovni okras.'